# data[].attributes.body
Kansalaisen asiointitilille kirjauduttuaan saa sinne liitettyjä palveluja koskevat viranomaispäätökset ja tiedoksiannot sähköisesti paperipostin sijaan. Kaikki itseä koskevat tiedot ja asiakirjat ovat vain asioivan nähtävissä. Osa viranomaisista myös vastaanottaa viestejä asiointitilin kautta.

Kansalaisen asiointitili -palvelu korvautuu uudella Suomi.fi-viestit palvelulla vuoden 2017 loppuun mennessä. Uuden palvelun käyttöönoton jälkeen viranomaisviestintä tapahtuu Suomi.fi-viestit palvelun avulla. Suomi.fi-viestit palvelun käyttöönotosta tiedotetaan myöhemmin.

Suomi.fi-viestit palvelun käyttöönoton jälkeen vanhat viestit löytyvät edelleen Kansalaisen asiointitililtä vuoden 2019 loppuun saakka, mutta viranomaisviestintä tapahtuu uuden Suomi.fi-viestit palvelun kautta. Jotta voit vastaanottaa viranomaisten viestit uuteen Viestit-palveluun, sinun tulee kirjautua Suomi.fi-verkkopalveluun ja rekisteröityä Viestit-palvelun käyttäjäksi. Pääset rekisteröitymään uuden palvelun käyttäjäksi loppuvuodesta 2017. Kansalaiset ja yritykset voivat vastaanottaa viestit digitaalisesti Suomi.fi-verkkopalveluun. Viestit pääsee näkemään tunnistautumalla palveluun. Loppuvuodesta 2017 palvelua voi käyttää myös mobiilisovelluksella.

# data[].attributes.body
Rekisteriseloste on Suomessa vuonna 1999 voimaan tulleen henkilötietolain henkilörekisterinpitäjältä edellyttämä asiakirja, josta selviävät muun muassa rekisterinpitäjän yhteystiedot, käsiteltävät henkilötiedot ja käsittelyn tarkoitus sekä tietojen luovuttamisen ja suojaamisen periaatteet. Selosteen on tarkoitus kertoa siihen tutustuvalle henkilölle, mitä tietoja ko. rekisteriin on kerätty, missä tarkoituksissa niitä käytetään, kenelle tietoja luovutetaan jne. Rekisteriseloste laaditaan kaikista henkilörekistereistä. Siitä ilmenee, kuka on henkilötietojen käsittelystä vastaava rekisterinpitäjä. Samaan henkilörekisteriin luetaan kuuluviksi kaikki ne tiedot, joita käytetään samassa käyttötarkoituksessa. Samaan rekisteriin voi kuulua automaattisen tietojenkäsittelyn avulla käsiteltäviä tietoja sekä esimerkiksi paperisella lomakkeella olevia tietoja, jos näitä kaikkia tietoja käytetään rekisterinpitäjälle kuuluvan saman tehtävän hoitamisessa.

# data[].attributes.headline
Julkishallinnon asiointi- ja palvelupisteet 

# data[].attributes.subject
Julkishallinnon asiointi- ja palvelupisteet 

# data[].attributes.body
Kiuruvedellä julkishallinnon asiointi- ja palvelupisteitä löytyy Kiuruveden kaupungintalolta (Harjukatu 2), joka on avoinna ma-ke 8.00-15.45, to 8.00-16,30 ja pe 8.00-15.00 , sekä Kelalta jonka asiointipiste on avoinna 2 kertaa viikossa ; ma 9.00 - 12.00 ja 13.00 - 15.00 sekä ke 9.00 - 12.00 ja 13.00 - 15.00 osoitteessa Apteekintie 8.

Käytännössä asiointi tapahtuu kuitenkin verkossa, elleivät asiat vaadi paikalla käyntiä. Muut lähimmät palvelut, kuten Verohallinto, Poliisi ja TE-keskus löytyvät Iisalmesta.

# data[].attributes.body
Kansalaisen näkökulmasta sähköinen asiointi on asioiden hoitamista viranomaisen kanssa sähköisiä kanavia ja tietojärjestelmiä käyttäen. Sähköinen asiointi on vaihtoehto perinteiselle asioiden hoitamiselle, jonka muotoja ovat olleet tiskipalvelu, kirjeenvaihto ja puhelinpalvelu.
FINLEX Laki sähköisestä asioinnista viranomaistoiminnassa 2 luku 5§
Sähköisten asiointipalvelujen järjestäminen
Viranomaisen, jolla on tarvittavat tekniset, taloudelliset ja muut valmiudet, on niiden rajoissa tarjottava kaikille mahdollisuus lähettää ilmoittamaansa sähköiseen osoitteeseen tai määriteltyyn laitteeseen viesti asian vireille saattamiseksi tai käsittelemiseksi. Tällöin on lisäksi kaikille tarjottava mahdollisuus lähettää sähköisesti viranomaiselle sille toimitettavaksi säädettyjä tai määrättyjä ilmoituksia, sen pyytämiä selvityksiä tai muita vastaavia asiakirjoja taikka muita viestejä.

Viranomainen voi tarjota palvelut myös tehtävä- tai toimipaikkakohtaisesti.
Viranomaisen on pyrittävä käyttämään asiakkaan kannalta teknisesti mahdollisimman yhteensopivia ja helppokäyttöisiä laitteistoja ja ohjelmistoja. Viranomaisen on lisäksi varmistettava riittävä tietoturvallisuus asioinnissa ja viranomaisten keskinäisessä tietojenvaihdossa.

# data[].attributes.body
Sähköisen asioinnin riskejä voidaan olennaisesti ehkäistä jo suunnitteluvaiheessa rajaamalla tietojen sähköinen käsittely asiointipalvelussa vain sen käyttötarkoituksen kannalta välttämättömään tietojoukkoon. Salausratkaisut suojaavat luottamuksellista tietoa paljastumiselta ja muuntelulta tallennettaessa sitä tietovarastoissa ja siirrettäessä tietoja ei-luotetun tietoliikenneyhteyden ylitse. Asiointipalvelussa tulee huolehtia siitä, että käytetyt salausratkaisut ovat organisaation tietoturvaperiaatteiden ja käsiteltävien tietojen suojaustasoluokittelun mukaisia.

Kansalaiset käsittelevät yleensä vain itseään koskevaa tietoa, kun taas asiointitapahtuman viranomaiskäyttäjät tarvitsevat usein laajemmat valtuudet tiedon katseluun ja muokkaamiseen.

# data[].attributes.body
Tavallisin tapa tunnistautua on käyttää pankkitunnuksia. Matkapuhelimen avulla toimiva mobiilivarmenne yleistyy koko ajan. Käyttössä on myös sirullinen henkilökortti. Henkilökohtaiset verkkopankkitunnukset saa tekemällä sopimuksen oman pankin kanssa. Pankista saa käyttäjätunnuksen, salasanan ja avainlukulistan. Monet viranomaiset ja muut tahot käyttävät pankkien tarjoamaa Tupas-tunnistamispalvelua. Näin ollen tunnistautuminen onnistuu verkkopankkitunnuksilla erilaisissa verkkopalveluissa. Eri palveluissa kirjautuminen tapahtuu hieman eri tavoin

# data[].attributes.body
Sähköinen tunnistautuminen on, että todistaa oman henkilöllisyytensä, kun hoitaa henkilökohtaisia asioita internetissä. Näin kukaan muu ei pääse katsomaan esim. pankki- tai terveystietoja. Sähköinen tunnistautuminen avaa pääsyn moneen paikkaan. Näin onnistuu laskujen maksu, reseptien tarkastelu ja uusiminen, veroasioiden hoito, ajanvarauksien tekeminen tai kansalaisaloitteiden allekirjoittaminen. Tavallisin tapa tunnistautua on käyttää pankkitunnuksia.

# data[].attributes.body
Sähköisiä palveluita pyritään kehitettämään yhteistyössä asiakkaiden eli kansalaisten ja yritysten kanssa. Suomi.fi on julkisen hallinnon yhteinen palvelu kansalaisille. Portaaliin on koottu kansalaisille tärkeitä tietoja ja palveluja, jotka ovat julkishallinnon organisaatioiden, kuntien tai niiden toimintaa täydentävien järjestöjen tai yritysten tuottamia, näitä ovat esim. Maistraatti, TE-toimisto, Aluehallintovirasto sekä kunnan ja kaupungin palvelut.Yritys-Suomi.fi kokoaa yhteen yrittäjän tarvitseman tiedon ja palvelut – innostaen yrityksiä ja koko Suomea menestykseen. Työ- ja elinkeinoministeriö vastaa Yritys-Suomi.fi-palvelusta. Yrityksille löytyy tukea ja apua yrityksen perustamisesta aina talouden hallintaan ja verotukseen saakka.

Palkka.fi-sivuston kautta voivat yritykset, kuin myös yksityishenkilötkin hoitaa palkan laskemisen sekä palkanmaksuun liittyvät ilmoitukset. Myös kotitalousvähennys on helppo hakea Palkka.fi:n kautta.

# data[].attributes.body
Sähköinen asiointi on asian hoitamista tai tuotteen hankkimista tietoverkossa tarjottua palvelua käyttäen. Sähköistä asiointia viranomaistoiminnassa koskevan lain (13/2003) tavoitteena on lisätä asioinnin sujuvuutta ja joustavuutta sekä edistää sähköisten tiedonsiirtomenetelmien käyttöä ottaen huomioon tietoturvallisuus. Sähköisillä tiedonsiirtomenetelmillä tarkoitetaan sähköisiä lomakkeita, sähköpostia tai sähköisiin tietojärjestelmiin myönnettyjä käyttöoikeuksia eli kiinteitä teknisiä yhteyksiä tietojärjestelmiin.
Sähköiset palvelut lisäävät kansalaisten, yritysten ja yhteisöjen mahdollisuuksia käyttää julkisia palveluja ajasta ja paikasta riippumatta. Sähköinen asiointi on yleensä helpoin ja nopein tapa hoitaa viranomaisasioita. Kun sähköisten palvelujen käyttö lisääntyy, julkinen palvelutuotanto tehostuu ja yhteisiä verovaroja säästyy. Lähtökohtana on, että julkisen hallinnon sähköiset palvelut ovat toimivia, helppokäyttöisiä ja turvallisia.